Edisyon nouvel 28 Me 2013
4 Je Kontre - 24 Me 2013
Magazin 4 Je kontre se yon magazin ki analize aktyalite nan nivo politik, ekonomik sosyal ak kiltirèl nan gade ansanm ki kote nou ye epi ki chimen pou n pran pou n vanse. Nan magazin sa ki sòti 24 me a analize pwoblèm agrikilti a na peyi a. Ricot Jean Pierre yon nan dirijan PAPDA fouye pwobèm sa a ak nou pou ede w wè kijan nou gen yon leta restavèk ki toujou ap pran lòd ki soti aletranje. Ki montre dirijan nou yo pa mèt tèt yo nan pouvwa yo.
4 Je kontre 21 me 13
Magazin 4 Je kontre se yon magazin ki analize aktyalite nan nivo politik, ekonomik sosyal ak kiltirèl nan gade ansanm ki kote nou ye epi ki chimen pou n pran pou n vanse. Nan Magazin semen sa a, nou gen kòm envite, Frantz Dupuche militant mouvman politik Kan pep la. Nou te gade selebrasyon fet drapo a, 18 me pase a, dwa granmoun peyi a ak prezans MINUSTAH nan peyi ak lot enfomasyon ki te nan aktyalite semen nan
Magazin sa pase sou diferan radyo kominotè nan Peyi d'Ayiti, ou Ka li tèks atik nou tou nan www.saks-haiti.org. Magazin 4 Je kontre se yon patenarya ICKL, ITEKA, PAJ ak SAKS
4 Je Kontre 10 Me 13
Chak semèn, Rezo Nasyonal Edikasyon Radyofonik SAKS la, brase lide ak youn oswa plizyè envite sou sa ki pase nan peyi a. Semèn sa a, nou te resevwa pwofesè Camille Chalmers manm mouvman politik Kan Pèp la ak doktè Junot Felix pou mouvman politik Akawo.
Nan aktyalite semèn nan, nou te gade divès pwen sitou jounen 8 me pase a, kote plizyè dizèn milye fanatik ak senpatizan Fanmi Lavalas, te defile nan Pòtoprens pou akonpaye ansyen prezidan Aristide nan pakè Pòtoprens pou l al reponn kesyon lajistis sou kò sasinay ki te fèt sou jounalis radyo Ayiti Entè a, Jean Dominique ansanm ak gadyen radyo a Jean Claude Louissaint jou ki te 3 me 2000 la.
Apre sa nou te gade ak envite yo, bilan reyalizasyon pouvwa Tè kale a, pandan 2 lane pase yo. Pwofesè Camille Charlmers ak doktè Junot Felix di yo konstate, pa gen anyen ki chanje vre jan popilasyon an t ap tann sa ak jan prezidan Joseph Michel Martelly te pwomèt li. Viktwa toujou pou moun k ap jwi yo depi lontan.
4 je kontre 6 me 2013
Magazin 4 Je kontre se yon magazin ki analize aktyalite nan nivo politik, ekonomik sosyal ak kiltirèl nan gade ansanm ki kote nou ye epi ki chimen pou n pran pou n vanse. Nan Magazin semen sa a, nou gen kòm envite, Yanick Etienne militant mouvman sendikal Batay Ouvriye, ki te bay dizon l sou aktyalite a sitou sa ki gen pou wè ak jounen travay ak agrikilti a 1er me.
Ayiti Kale Je #30 - avril 2013 - Refleksyon sou Rekonstriksyon
Pou dosye sa a, ki sòti nan mwa avril 2013 la, Ayiti Kale Je te pale avèk plizyè aktè nan rekonstriksyon sou koze depandans, "èd," vizyon, CIRH ak lòt bagay...